Dicåçtaedje d' on live

Li dicåçtaedje d' on live (on dit eto: li sinaedje), c' est l' metaedje d' on siné sol prumire pådje divintrinne pa l' oteur.

On tchanteu el pout fé so ene plake.

Li dicåçtaedje d' on live si fwait l' djoû do strimaedje u dins ene fôre ås lives u on mostra, la k' les scrijheus vnèt passer on moumint.

Li dicåçteu mete ene tourneure classike, s' i n' a nén l' tins, u k' i n' kinoxhe nén trop bén l' atchteu do live. I pout eto mete ene sacwè esprès po l' lijheu. 

Li dicåçtaedje des lives e walon esteut sovint fwait e francès; tolminme a pårti des anêyes 1970, on trouve des dicåçtaedjes e walon. Gn a des scrijheus e walon ki n' sinént leu live k' e walon, come Lucyin Mahin.

L' imprimeu pout adjinçner si prumire pådje divintrinne po leyî on grand vude ådzeu, po li scrijheu î poleur sicrire on spès dicåçtaedje a si åjhe.

 Sacwants dicåçtaedjes so des pådjes Wiki di scrijheus e walon 
 Michel Francard
 Jacques Morayns
 Henri Van Cutsem

 Sacwants dicåçtaedjes e walon 
Les scrijheus d' lives e walon diçåçtêynut pa des côps leus lives e walon. Mins ci n' est nén todi l' cas.

Parey po les tchanteus, po leus stroetès plakes

Categoreye:Lives